ชาโดว์กาแล็กติก้า

แชโดว์กาแล็กติกา (; โรมาจิ: "Shadō Gyarakutika"; อังกฤษ: Shadow Galactica) เป็นกลุ่มตัวร้ายในเซเลอร์มูน ภาคเซเลอร์สตาร์ นำโดยเซเลอร์กาแล็กเซีย โดยกลุ่มแชโดว์กาแล็กติกาประกอบไปด้วยเหล่าเซเลอร์แอนิมาเมต (อนิเมะ 4 คน, มังงะและภาพยนตร์อนิเมะเซเลอร์มูน คอสมอส 5 คน) ประกอบไปด้วยเซเลอร์ไอเอินเมาส์ เซเลอร์อะลูมินัมไซเรน เซเลอร์เลดโครว์ เซเลอร์ทินเนียงโกะ และเซเลอร์เฮฟวีเมทัลปาปียง (ปรากฏตัวเฉพาะในมังงะและเซเลอร์มูน คอสมอส) และเซเลอร์ที่ถูกกาแล็กเซียทำลายดาวบ้านเกิด และไม่มีทางเลือกจึงมาเป็นลูกสมุนของกาแล็กเซีย (ปรากฏตัวเฉพาะในมังงะและเซเลอร์มูน คอสมอส) โดยประกอบไปด้วยเซเลอร์ลีที เซเลอร์นิมอซินี เซเลอร์ไค และเซเลอร์ฟาย และมีอีก 2 ตัว (ปรากฏตัวเฉพาะในภาคละครเวที) โดยประกอบไปด้วยเซเลอร์พิวเตอร์ฟอกซ์และเซเลอร์ไทเทเนียมเครกโกะ
เซเลอร์กาแล็กเซีย (ญี่ปุ่น: セーラーギャラクシア โรมาจิ: "Sērā Gyarakushia" อังกฤษ: Sailor Galaxia) 

 
พากย์เสียงโดยมิตสึโกะ โฮริเอะ, เมงูมิ ฮายาชิบาระ (ภาพยนตร์อนิเมะคอสมอส)
ในอนิเมะ กาแล็กเซียเป็นหัวหน้าของกลุ่มตัวร้ายในภาคสุดท้ายหรือภาคเซเลอร์สตาส์ ซึ่งเธอต้องการครอบครองดาราจักรทั้งหมด เธอปลดปล่อยราชินีเนเฮเรเนียจากมนต์สะกด และเป็นคนที่ทำให้โฮตารุตื่นขึ้นในฐานะของเซเลอร์แซเทิร์น มีพลังร้ายกาจมากที่สุดในเรื่องเซเลอร์มูน
ในอนิเมะ ในอดีต เซเลอร์กาแล็กเซียได้รับการขนานนามว่าเป็นอัศวินเซเลอร์ในตำนานที่แข็งแกร่งที่สุด และเมื่อได้ต่อสู้กับเคออสจนพลาดท่า เคออสเข้าสิงร่าง กาแล็กเซียจึงได้จำยอม ดึงสตาร์ซีดของตนออกมาและตามหาผู้ที่สามารถโค่นล้มเคออสได้
ในมังงะและภาพยนตร์อนิเมะคอสมอส สถาปนาตนเองเป็นอัศวินเซเลอร์ โดยในอดีตเป็นเพียงเด็กสาวเร่ร่อน แต่เมื่อบังเอิญได้ฟังคำทำนายจากไวส์แมน ทำให้เริ่มมีแผนการยึดครองจักรวาลโดยไม่รู้ว่าตนเองกำลังถูกเคออสหลอกใช้อยู่
ต่อมาเมื่อยึดครองจักรวาลไปได้ส่วนหนึ่ง จึงเกิดความเบื่อหน่ายในการยึดครอง แต่ด้วยพลังของอิเทอร์นัลเซเลอร์มูนที่สะท้อนไปทั่วจักรวาลทำให้ความอยากกระหายในการครองจักรวาล เริ่มขึ้นอีกครั้งพร้อมกับต้องการพลังอันยิ่งใหญ่ของอิเทอร์นัลเซเลอร์มูน กาแล็กเซียสั่งให้ลูกน้องไปสังหารองครักษ์ทุกคนของอิเทอร์นัลเซเลอร์มูน และปลุกขึ้นมาอีกครั้งเพื่อต่อกรกับอิเทอร์นัลเซเลอร์มูน ให้ได้พบกับความทรมานทั้งเต็มไปด้วยบาดแผลและทำให้ตกหลุมพรางของกาแล็กเซียที่ได้วางไว้
ภายหลังจากการสู้ที่ดาวซีโรในกลุ่มดาวคนยิงธนู กาแล็กเซียได้รับรู้ความจริงว่า ดาวบ้านเกิดของเธอคือดวงจันทร์ และได้สำนึกผิดต่อบาปในการกระทำที่ตนเองก่อขึ้นเอาไว้แต่ท้ายที่สุดได้เสียชีวิตลง
เคออส (; โรมาจิ: "Kaosu"; อังกฤษ: Chaos) หรือ เซเลอร์เคออส (ญี่ปุ่น: セーラーカオス โรมาจิ : Sērā Kaosu อังกฤษ: "Sailor Chaos)"
พากย์เสียงโดยมิตสึกิ ไซงะ (ภาพยนตร์อนิเมะคอสมอส)
ในมังงะและภาพยนตร์อนิเมะคอสมอสเป็นเซเลอร์ที่แข็งแกร่งที่สุด และเป็นผู้จุดกำเนิดศัตรูที่หมายจะโค่นเซเลอร์มูนทั้งปวง ส่วนในอนิเมะ เป็นวิญญาณที่ชั่วร้ายและได้สิงร่างของกาแล็กเซียเพื่อยึดครองจักรวาลทั้งปวง
เซเลอร์ไค (; โรมาจิ: "Sērā Kai"; อังกฤษ: Sailor Chi) 
เหล่าแชโดว์กาแล็กติกา.
พากย์เสียงโดยฟูมิ มิซูชาวะ (ภาพยนตร์อนิเมะคอสมอส)
เป็นอัศวินเซเลอร์ที่โหดร้ายและสังหารเซเลอร์คาคิว ทั้งโหดเหี้ยม ทารุณทั้งสีหน้าและจิตใจ แต่โดนอิเทอร์นัลเซเลอร์มูนฆ่าตายเพื่อการแก้แค้น (ปรากฏตัวเฉพาะในมังงะและภาพยนตร์อนิเมะคอสมอส)
เซเลอร์ฟาย (; โรมาจิ: "Sērā Fai"; อังกฤษ: Sailor Phi) 
พากย์เสียงโดยยูกะ โคมัตสึ (ภาพยนตร์อนิเมะคอสมอส)
เป็นอัศวินเซเลอร์ที่โหดร้ายไม่แพ้เซเลอร์ไค ตายเพราะถูกอิเทอร์นัลเซเลอร์มูนสังหาร
เซเลอร์ลีที (; โรมาจิ: "Sērā Rete"; อังกฤษ: Sailor Lethe) 
พากย์เสียงโดยชิโอริ มิกามิ (ภาพยนตร์อนิเมะคอสมอส)
เป็นอัศวินเซเลอร์ผู้เฝ้าลำธารแห่งความหลงลืม สูญเสียดาวบ้านเกิดจึงมาเป็นสมุนของกาแล็กเซียแต่ถูกเซเลอร์ไคฆ่าตายไปพร้อมกับน้องสาวฝาแฝดอย่างดับอนาถ (ปรากฏตัวเฉพาะในมังงะและภาพยนตร์อนิเมะคอสมอส)
เซเลอร์นิมอซินี (; โรมาจิ: "Sērā Munemoshune"; อังกฤษ : Sailor Mnemosyne) 
พากย์เสียงโดยคานาเอะ อิโต (ภาพยนตร์อนิเมะคอสมอส)
เป็นอัศวินเซเลอร์ผู้เฝ้าลำธารแห่งความทรงจำ เป็นคนมีจิตใจดี มีเมตตา และอ่อนโยนแต่ถูกเซเลอร์ไคฆ่าตายพร้อมกับพี่สาวฝาแฝดไปด้วย(ปรากฏตัวเฉพาะในมังงะและภาพยนตร์อนิเมะคอสมอส)
เซเลอร์ไอเอินเมาส์ (; โรมาจิ: "Sērā Aian Mausu"; อังกฤษ : Sailor Iron Mouse) 
พากย์เสียงโดยเอริโกะ ฮาระ, เซนะ โคอิซูมิ (ภาพยนตร์อนิเมะคอสมอส)
ในอนิเมะเป็นสมุนตัวแรกที่เซเลอร์กาแล็กเซียปล่อยออกมาให้ตามหาสตาร์ซีด แต่ก็พลาดทุกครั้ง หลังจากทำพลาดหลายครั้งจึงถูกกาแล็กเซียฆ่าตาย
เซเลอร์ไอเอินเมาส์ ร่างมนุษย์มีชื่อว่า เนซุ ชูโกะ
ในมังงะและภาพยนตร์อนิเมะคอสมอส เป็นผู้สังหารเซเลอร์จู ผู้นำแห่งดาวจู เธอคือเซเลอร์แอนิมาเมตคนแรกที่มาโจมตีโลกมนุษย์ โดยการโจมตีก่อกวนในงานคอนเสิร์ตของมิจิรุและทรีไลต์ มีพลังการโจมตีที่แข็งแกร่งเหนือกว่าเซเลอร์ยูเรนัสและเนปจูน แต่ต้องจบชีวิตลงด้วยฝีมือของเซเลอร์สตาร์ฮีลเลอร์
เซเลอร์อะลูมินัมไซเรน (; โรมาจิ: "Sērā Arūminamu Seirēn"; อังกฤษ: Sailor Aluminium Siren) 
พากย์เสียงโดยคิกูโกะ อิโนอูเอะ, อายูมุ มูราเซะ (ภาพยนตร์อนิเมะคอสมอส)
ในอนิเมะเป็นศัตรูที่นิสัยดีที่สุดในเรื่องเซเลอร์มูนเลยก็ว่าได้ เนื่องจากก่อนจะสู้เธอจะให้นามบัตร และพูดจาไพเราะเป็นอย่างมาก แต่ก็ถูกกาแล็กเซียฆ่าทั้ง ๆ ที่รู้ว่า อูซางิคือเจ้าของสุดยอดสตาร์ซีด แต่เอามาไม่ได้
เซเลอร์อะลูมินัมไซเรน ร่างมนุษย์มีชื่อว่า อายะ เรโกะ
ในมังงะและภาพยนตร์อนิเมะคอสมอส เป็นผู้สังหารเซเลอร์เมอร์เมด ผู้นำแห่งดาวเมอร์เมด เมื่อเธอปรากฎตัวขึ้นที่โรงเรียน แล้วสังหารเซเลอร์เมอร์คิวรีและเซเลอร์จูปิเตอร์ได้อย่างง่ายดาย แต่ต้องจบชีวิตลงด้วยฝีมือของเซเลอร์สตาร์ไฟเตอร์และเซเลอร์สตาร์เมกเกอร์
เซเลอร์เลดโครว์ (; โรมาจิ: "Sērā Reddo Kurō"; อังกฤษ: Sailor Lead Crow) 
พากย์เสียงโดยชิฮารุ ซูซูกะ, โยโกะ ฮิกาซะ (ภาพยนตร์อนิเมะคอสมอส)
ในอนิเมะเป็นเพื่อนสนิทของเซเลอร์อะลูมินัมไซเรน เป็นคนอารมณ์ร้อน และเลือกเป้าหมายไม่เก่ง ทำให้หาสตาร์ซีดที่แท้จริงไม่ได้ แต่เป็นอัศวินที่เซเลอร์กาแล็กเซียไว้ใจที่สุด เนื่องจากเอาจริงเอาจังมาก ตายเพราะถูกหลุมดำที่ตัวเองเอาออกมาดูด
เซเลอร์เลดโครว์ ร่างมนุษย์มีชื่อว่า คาราซูมะ อากาเนะ
ในมังงะและภาพยนตร์อนิเมะคอสมอส เป็นผู้สังหารและหักหลังเซเลอร์โคโรนิส ผู้นำแห่งดาวโคโรนิส (ดาวบ้านเกิดของเลดโครว์, โฟบอส และดีมอส) อีกทั้งยังได้ฆ่าโฟบอสและดีมอสด้วยความอาฆาตพยาบาท หมายแย่งชิงสตาร์ซีดของเซเลอร์มาร์สและวีนัส แต่ต้องจบชีวิตลงโดยฝีมือของอิเทอร์นัลเซเลอร์มูนด้วยท่าไม้ตาย "สตาร์ไลต์ฮันนีมูนเทราพีคิส"
เซเลอร์ทินเนียงโกะ (; โรมาจิ: "Sērā Tin Nyanko"; อังกฤษ: Sailor Tin Nyanko) 
พากย์เสียงโดยอิกูเอะ โอตานิ, มาริยะ ไอซุ (ภาพยนตร์อนิเมะคอสมอส)
ในอนิเมะ เป็นศัตรูที่สร้างผลงานน้อยที่สุดในภาคสตาส์เลยก็ว่าได้ หลังจากพลาดในการหาสตาร์ซีด เมื่อรู้ว่าอูซางิเป็นเจ้าของสตาร์ซีดที่แท้จริง จึงเพ่งเล็งที่อุซางิคนเดียว แต่ถูกอิเทอร์นัลเซเลอร์มูนโจมตี ทำให้ร่างที่แท้จริงเกือบจะกลับมาเป็นอัศวินเซเลอร์ที่ดีได้ แต่ถูกกาแล็กเซียฆ่าทิ้งเสียก่อน
ในมังงะและภาพยนตร์อนิเมะคอสมอส เป็นผู้สังหารและทรยศเซเลอร์มาว ผู้นำแห่งดาวมาว และยึดครองตำแหน่งอัศวินเซเลอร์ประจำดาวมาว ต่อมาได้ตามมายังที่โลกและทำให้มนุษย์ดาวมาวอย่างลูนา อาร์ทิมิส และไดแอนาโดนสะกดจนไม่สามารถเปลี่ยนร่างเป็นมนุษย์และพูดภาษามนุษย์ไม่ได้ ภายหลังถูกเซเลอร์กาแลกเซียสังหารในที่สุด หลังจากที่ทำภารกิจไม่สำเร็จมามาก
เซเลอร์เฮฟวีเมทัลปาปียง (; โรมาจิ: "Sērā Hebīmetaru Papiyon"; อังกฤษ : Sailor Heavy Metal Papillon) 
พากย์เสียงโดยฮารูกะ คูโด (ภาพยนตร์อนิเมะคอสมอส)
ตามคำกล่าวของนาโอโกะ ทาเกอูจิ ผู้เขียน เป็นผู้สังหารเซเลอร์โคคูน ผู้นำแห่งดาวโคคูน เธอคือเซเลอร์แอนิมาเมตคนสุดท้ายที่แข็งแกร่งที่สุดมีฉายาว่า นักล่าวิญญาณ แต่ปรากฏตัวได้ 2 หน้าก็ต้องจบชีวิตลงโดยฝีมือของเซเลอร์ควาเต็ทและอิเทอร์นัลเซเลอร์จิบิมูน จนตายไปในสุด (ปรากฏตัวเฉพาะในมังงะและภาพยนตร์อนิเมะคอสมอส)
เซเลอร์พิวเตอร์ฟอกซ์
ปรากฏในภาคละครเวที
เซเลอร์ไทเทเนียมเครกโกะ
ปรากฏในภาคละครเวที